text: ১০:১৩এএম, ১২ ডিসেম্বর ২০১৯
  স্পোর্টস ডেস্ক : উয়েফা চ্যাম্পিয়ন্স লিগে ক্লাব ব্রুজের বিপক্ষে ৩-১ গোলে জয় পেয়েছে রিয়াল মাদ্রিদ। দলের হয়ে একটি করে গোল করেছেন- ভিনিসিউস জুনিয়র, রদ্রিগো ও লুকা মদ্রিচ। অন্যদিকে ক্লাব ব্রুজের একটি গোল পরিশোধ করেন হান্স ভানাকেন।
  বুধবার রাতে ক্লাব ব্রুজের মাঠে খেলতে নামে রিয়াল। আক্রমণ-প্রতি আক্রমণে জমে ওঠে ম্যাচটি। কিন্তু কোনও দল প্রথমার্ধে গোল করতে পারেনি। যদিও যোগ করা সময়ে রিয়ালের জালে বল পাঠিয়েছিল ব্রুজ। কিন্তু ভিএআর দেখে গোল দেননি রেফারি।
  দ্বিতীয়ার্ধ্বে ব্রুজকে চেপে ধরে রিয়াল। ম্যাচের ৫৩তম মিনিটে রদ্রিগোর গোলে এগিয়ে যায় রিয়াল। দুই মিনিট পরেই হান্স ভানাকেনের গোলে সমতা ফেরে ব্রুজ। ৬৪তম মিনিটে আবার এগিয়ে যায় রিয়াল। আর যোগ করা সময়ে গোল ব্যবধান বাড়ান মদ্রিচ।